Путин иааиуа ашықәс азы Урыстәыла аекономика иаԥеиԥшу атәы еиҭеиҳәеит
09:47 23.12.2022 (ирҿыцуп: 10:13 23.12.2022)
© Sputnik / Сергей ИльинПрезидент РФ В. Путин провел заседание Совбеза РФ
© Sputnik / Сергей Ильин/
Аҳәынҭхеилак ашьҭахь имҩаԥысыз апресс-конференциаҿ Путин ииасыз ашықәс аихшьаалақәа ҟаҵо далацәажәеит 2023 шықәсазы урыстәылаа ирзыԥшу.
АҞӘА, ԥхынҷкәын 23 - Sputnik. Урыстәыла амакроекономикатә рбагақәа аанкылатәуп аекономика аҭышәнартәаларазы ҳәа иҳәеит Урыстәыла ахада Владимир Путин Аҳәынҭхеилак ашьҭахь имҩаԥысыз апресс-конференциаҿ.
"Амакроекономикатә рбагақәа аанкылатәуп аекономика аҭышәныртәалараз. Анахь-арахь аԥара аҟьара ҳзалыршом. Ҳара ҳҽазаҳшәалоит иааидкыланы аекономика ҭышәынтәала ҵаҵӷәыс изоуша амакроекономикатә рбагақәа рышьақәыргылараз", - ҳәа иҳәеит Путин.
Урыстәыла ахада иҳәеит 2022 шықәсазы Урыстәыла аинфлиациа 12% инахыҳәҳәар ҟалоит ҳәа. Ари "Аҩажәа Ду" атәылақәа назлоу атәылақәа жәпакы рҟны аинфлиациақәа раасҭа акыр илаҟәуп.
Атәыла амчрақәа рҽазыршәалоит 4-5% иҟоу ахықәкытә рбагақәа риура. Аинфлиациатә процессқәеи абиуџьет алагалақәеи азгәаҭаны аулафахәы аҩаӡара ашьҭахра азгәаҭоуп.
16 Ԥхынҷкәын 2022, 09:00